CELEX: 
Language: lv
Date: 2019-03-14 00:00:00
Title: KOMISIJAS DELEĢĒTĀ REGULA (ES) …/.. ar ko papildina Eiropas Parlamenta un Padomes Regulu (ES) Nr. 305/2011, nosakot plastmasas un stikla virsgaismas logu un jumta lūku ekspluatācijas īpašību klases attiecībā uz gaiscaurlaidību

PASKAIDROJUMA RAKSTS
            
            
               1.DELEĢĒTĀ AKTA KONTEKSTS
            
            
               Eiropas Parlamenta un Padomes 2011. gada 9. marta Regulā (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  1
               , ir atzītas divas galvenās alternatīvas, kas izmantojamas, lai noteiktu ekspluatācijas īpašību klases attiecībā uz būtiskiem būvizstrādājumu raksturlielumiem. Saskaņā ar 27. panta 1. punktu un 60. panta f) punktu to var izdarīt ar Eiropas Komisijas deleģētajiem aktiem, savukārt ar 27. panta 2. punktu šim nolūkam tiek atļauts izmantot saskaņotos standartus, pamatojoties uz pārskatīto pilnvarojumu. Savukārt 27. panta 2. punkta pirmajā daļā ir paredzēts, ka tad, ja Komisija ir noteikusi šādas klases, Eiropas standartizācijas iestādes šīs klases izmanto saskaņotajos standartos.
            
            
               Atbilstīgi definīcijai, kas sniegta Regulas (ES) Nr. 305/2011 2. panta 7. punktā, "klase" ir būvizstrādājuma ekspluatācijas īpašību līmeņu amplitūda, kuru ierobežo minimālā un maksimālā vērtība. Tādējādi ar klasēm Regulā (ES) Nr. 305/2011 vienmēr izsaka izstrādājuma ekspluatācijas īpašību konkrētu amplitūdu.
            
            
               Turklāt — atšķirībā no tās priekšteces Padomes Direktīvas 89/106/EEK — ar Regulu (ES) Nr. 305/2011 nav nošķirti dažādi klašu veidi atkarībā no to izcelsmes. Tādējādi Eiropas Komisijas un Eiropas standartizācijas iestāžu noteiktās ekspluatācijas īpašību klases būtu atzīstamas un ņemamas vērā līdzīgā veidā.
            
            
               Atsauce uz Eiropas ražojumu standartu EN 1873:2005 par plastmasas atsevišķiem  virsgaismas logiem tika atbilstoši Direktīvai 89/106/EEK pirmo reizi publicēta Eiropas Savienības Oficiālajā Vēstnesī 2006. gada jūnijā
                  2
               . Šis saskaņotais standarts neietvēra ražojumu, uz kuriem attiecas šis saskaņotais standarts, ekspluatācijas īpašību klasifikāciju attiecībā uz gaiscaurlaidību, kas ir būtisks raksturlielums.
            
            
               Nesen Eiropas Standartizācijas komiteja (CEN) iesniedza Eiropas Komisijai jaunu šā standarta versiju, proti, EN 1873:2014+A1:2016. Šajā versijā ir iekļauta ražojumu, uz kuriem standarts attiecas, ekspluatācijas īpašību klasifikācija attiecībā uz gaiscaurlaidību, kas ir būtisks raksturlielums, un ar šo versiju tiek ieviestas trīs ekspluatācijas īpašību klases. Šis standarts pašlaik tiek pārskatīts CEN, lai ietvertu plastmasas un stikla virsgaismas logus un jumta lūkas. Paredzams, ka nākamajā versijā būs trīs daļas, t. i., EN 1873–1, EN 1873–2 un EN 1873–3. Minētajai klasifikācijai jābūt iekļautai visās trīs daļās. 
            
            
               Atsauce uz Eiropas ražojumu standartu EN 14963:2006 par plastmasas vienlaidu virsgaismas logiem tika atbilstoši Direktīvai 89/106/EEK pirmo reizi publicēta Eiropas Savienības Oficiālajā Vēstnesī 2009. gada jūlijā
                  3
               . Šis saskaņotais standarts neietvēra ražojumu, uz kuriem attiecas šis saskaņotais standarts, ekspluatācijas īpašību klasifikāciju attiecībā uz gaiscaurlaidību, kas ir būtisks raksturlielums.
            
            
               Eiropas Standartizācijas komiteja (CEN) nesen informēja Eiropas Komisiju, ka nākamajā pārskatītajā šā standarta versijā būs ietverta tāda pati to ražojumu, uz kuriem minētais standarts attiecas, ekspluatācijas īpašību klasifikācija attiecībā uz gaiscaurlaidību, kas ir būtisks raksturlielums, kā tā, kas ieviesta ar standartu EN 1873.
            
            
               Saskaņā ar minētajiem standartiem ekspluatācijas īpašību novērtējums attiecībā uz gaiscaurlaidību jāveic pie vairākām iekšējā spiediena vērtībam, tās pakāpeniski palielinot no 4 Pa līdz 100 Pa. Rezultātu klasifikāciju izsaka diagrammā, kurā trīs klases attēlotas kā taisnstūri, ko taisnas līnijas starp līmeņiem norobežo, tādā veidā norādot atšķirīgos rezultātus, kas gūti pie 4 Pa un 100 Pa iekšējā spiediena.
            
            
               Saskaņā ar Regulu (ES) Nr. 305/2011, lai Eiropas standartizācijas iestādes pašas ieviestu šādas jaunas klasifikācijas saskaņotajos standartos, būtu jāizdod jauni pārskatīti pilnvarojumi, kas līdz šim vēl nav izdarīts un kam vajadzētu vairāk laika, un tādēļ par piemērotāku tika uzskatīta šīs deleģētās regulas izstrāde. 
            
            
               Citu pieejamajos standartos ietverto ekspluatācijas īpašību klasifikāciju iekļaušana deleģētās regulas tvērumā netika uzskatīta par lietderīgu, jo saskaņā ar Regulu (ES) Nr. 305/2011, ja šādas klasifikācijas ir iekļautas saskaņotajos standartos, uz kuriem saskaņā ar Direktīvu 89/106/EEK publicēta atsauce Eiropas Savienības Oficiālajā Vēstnesī, tad atbilstīgi Regulai (ES) Nr. 305/2011 tās ir uzskatāmas par piemērojamām bez vajadzības pēc turpmākas rīcības.
            
            
               2.PIRMS AKTA PIEŅEMŠANAS NOTIKUSĪ APSPRIEŠANA
            
            
               Deleģētās regulas projekts tika apspriests Būvizstrādājumu padomdevējas grupas
                  4
                (AG) sanāksmē 2017. gada 15. martā. Tas tika arī nodots rakstiskai apspriešanai ar ekspertiem no 2017. gada 1. līdz 31. martam. Pirms šīm apspriešanām visām dalībvalstīm tika dota iespēja izvirzīt ekspertus dalībai tajās. Papildus apspriedēm ekspertiem notika apspriešanās ar citām ārējām ieinteresētajām personām. Kā paredz Kopējā vienošanās par deleģētajiem aktiem, AG apspriestie un ar minēto rakstisko apspriešanu saistītie dokumenti vienlaikus tika pārsūtīti Eiropas Parlamentam un Padomei. Šajā sakarā izklāstītie novērojumi tika ņemti vērā, gatavojot šā akta projekta galīgo redakciju starpdienestu apspriešanai.
            
            
               Laikposmā no 2018. gada 8. novembra līdz 6. decembrim tas bija publicēts Labāka regulējuma portālā, lai apzinātu sabiedrības viedokli; un paziņots PTO no 2018. gada 15. novembra līdz 2019. gada 14. janvārim; trīs ieinteresētās personas sniedza atsauksmes. Visi trīs komentāri bija tehniski komentāri, kas attiecās uz pielikumā iekļauto definīciju uzlabošanu, kas bija visi derīgi un attiecīgi uzlaboja pielikumu.
            
            
               3.DELEĢĒTĀ AKTA JURIDISKIE ASPEKTI
            
            
               Saskaņā ar Regulas (ES) Nr. 305/2011 27. pantu var tikt noteiktas ekspluatācijas īpašību klases attiecībā uz būtiskiem būvizstrādājumu raksturlielumiem. Saskaņā ar 27. panta 1. punktu un 60. panta f) punktu to var izdarīt ar Komisijas deleģētajiem aktiem. Savukārt 27. panta 2. punkta pirmajā daļā ir paredzēts, ka tad, ja Komisija ir noteikusi šādas klases, Eiropas standartizācijas iestādes šīs klases izmanto saskaņotajos standartos.
            
            
               Regulas (ES) Nr. 305/2011 2. panta 7. punktā ir noteikts, ka "klase" ir būvizstrādājuma ekspluatācijas īpašību līmeņu amplitūda, kuru ierobežo minimālā un maksimālā vērtība. Regulā (ES) Nr. 305/2011 nav nošķirti dažādi klašu veidi. Tādējādi Komisijas un Eiropas standartizācijas iestāžu noteiktās ekspluatācijas īpašību klases būtu atzīstamas un ņemamas vērā līdzīgā veidā.
            
            
               Saskaņā ar Regulu (ES) Nr. 305/2011, lai Eiropas standartizācijas iestādes pašas ieviestu jaunas ekspluatācijas īpašību klasifikācijas saskaņotajos standartos, būtu jāizdod jauni pārskatīti pilnvarojumi, kas līdz šim vēl nav izdarīts, un tādēļ par piemērotāku tika uzskatīta šā deleģētās regulas projekta izstrāde. Šo iemeslu dēļ deleģētā regula būtu jāpieņem, lai izveidotu jaunas iepriekšminēto ražojumu grupu klases.
            
         
         
            
               Deleģētā regula atbilst proporcionalitātes principam. Tas mazinās zināmus sarežģījumus, ko radījusi Regulas (ES) Nr. 305/2011 piemērošana attiecībā uz būvizstrādājumu ekspluatācijas īpašību klasifikācijas sistēmu izveidi, un tāpēc var uzskatīt, ka ieguvēja būs visa Eiropas būvniecības nozare.
            
            
               KOMISIJAS DELEĢĒTĀ REGULA (ES) …/..
            
            
               (14.3.2019),
            
            
               ar ko papildina Eiropas Parlamenta un Padomes Regulu (ES) Nr. 305/2011, nosakot plastmasas un stikla virsgaismas logu un jumta lūku ekspluatācijas īpašību klases attiecībā uz gaiscaurlaidību
            
            
               (Dokuments attiecas uz EEZ)
            
            
               EIROPAS KOMISIJA,
            
            
               ņemot vērā Līgumu par Eiropas Savienības darbību,
            
            
               ņemot vērā Eiropas Parlamenta un Padomes 2011. gada 9. marta Regulu (ES) Nr. 305/2011, ar ko nosaka saskaņotus būvizstrādājumu tirdzniecības nosacījumus un atceļ Padomes Direktīvu 89/106/EEK
                  5
               , un jo īpaši tās 27. panta 1. punktu,
            
            
               tā kā:
            
            
               (1)Eiropas standartu EN 1873 par atsevišķiem plastmasas virsgaismas logiem Eiropas Standartizācijas komiteja (CEN) sākotnēji pieņēma 2005. gadā un Eiropas standartu EN 14963 par plastmasas vienlaidu virsgaismas logiem — 2006. gadā. Minētie saskaņotie standarti neietvēra ražojumu, uz kuriem šie saskaņotie standarti attiecas, ekspluatācijas īpašību klasifikāciju attiecībā uz gaiscaurlaidību, kas ir būtisks raksturlielums.
            
            
               (2)Lai labāk apmierinātu tirgus vajadzības, standartu EN 1873–1, EN 1873–2 un EN 1873–3 jaunajām versijām, kas attiecas uz plastmasas un stikla virsgaismas logiem un jumta lūkām, kā arī standartam EN 14963 būtu jāietver ražojumu, uz kuriem šie standarti attiecas, ekspluatācijas īpašību klasifikācija attiecībā uz gaiscaurlaidību, kas ir būtisks raksturlielums. Klasifikācijai būtu jāparedz trīs ekspluatācijas īpašību klases.
            
            
               (3)Saskaņā ar Regulas (ES) Nr. 305/2011 27. pantu Komisija vai Eiropas standartizācijas iestāde, pamatojoties uz Komisijas piešķirto pārskatīto pilnvarojumu, var izveidot ekspluatācijas īpašību klases attiecībā uz būtiskiem būvizstrādājumu raksturlielumiem. Ņemot vērā vajadzību iespējami drīz izveidot ekspluatācijas īpašību papildu klases, Komisijai būtu jāizveido jaunas ekspluatācijas īpašību klases. Saskaņā ar minētās regulas 27. panta 2. punktu šīs klases jāizmanto saskaņotajos standartos,
            
            
            
               IR PIEŅĒMUSI ŠO REGULU.
            
            
               1. pants
            
            
               Tiek iedibinātas plastmasas un stikla virsgaismas logu un jumta lūku ekspluatācijas īpašību klases attiecībā uz gaiscaurlaidību, kā izklāstīts pielikumā.
            
            
               2. pants
            
            
               Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
            
            
               Šī regula uzliek saistības kopumā un ir tieši piemērojama visās dalībvalstīs.
            
            
               Briselē, 14.3.2019
            
         
         
            
               
                     Komisijas vārdā —
               
               
                     priekšsēdētājs
                     Jean-Claude JUNCKER
               
            
         
         
            
                  
                     (1)
                  
                        OV L 88, 4.4.2011., 5. lpp.
               
               
                  
                     (2)
                  
                        OV C 134, 8.6.2006., 1. lpp.
               
               
                  
                     (3)
                  
                        OV C 152, 4.7.2009., 9. lpp.
               
               
                  
                     (4)
                  
                        Kods E01329 Komisijas Ekspertu grupu un citu līdzīgu struktūru reģistrā.
               
               
                  
                     (5)
                  
                        OV L 88, 4.4.2011., 5. lpp.
               
            
      
    ---documentbreak--- 
      
         
         
            
               PIELIKUMS 
            
            
               Plastmasas un stikla virsgaismas logu un jumta lūku ekspluatācijas īpašību klases attiecībā uz gaiscaurlaidību
            
            
            
                     
                        Klase
                     
                  
                  
                     
                        Iekšējā spiediena vērtības zemākā robeža 
                        (4 Pa)
                     
                  
                  
                     
                        Iekšējā spiediena vērtības augstākā robeža 
                        (100 Pa)
                     
                  
               
                     
                  
                  
                     
                        Gaisa caurlaidība 
                        (m3/(h.m))
                     
                  
               
                     
                        A*
                     
                  
                  
                     
                        < 1,4
                     
                  
                  
                     
                        < 12
                     
                  
               
                     
                        B
                     
                  
                  
                     
                        ≥ 1,4
                     
                  
                  
                     
                        ≥ 12
                     
                  
               
                     
                        C
                     
                  
                  
                     
                        ≥ 6
                     
                  
                  
                     
                        ≥ 50
                     
                  
               
                     
                        * A klases gadījumā papildus deklarētajai klasei deklarē arī visu spiediena apakšdiapazonu sliktāko mērījumu, izmantojot šādu paraugu: A klase (iekšējais spiediens (100 Pa), novērtētā noplūdes intensitāte).
                     
                     
                        Piezīme: šajā tabulā izmantoto klašu robežas var aprēķināt pēc šādas formulas: 
                        
                           
                        ,
                     
                     
                        kur:
                     
                     
                        Q           — noplūdes ātrums (m³ stundā) uz vienu metru virsgaismas loga perimetra tāda testa laikā, kas veikts iekšējā spiediena apstākļos;
                     
                     
                        P          — iekšējais spiediens testa laikā (Pa);
                     
                     
                        Q100     — noplūdes ātrums (m³ stundā) uz vienu metru virsgaismas loga perimetra un pie 100 Pa iekšējā spiediena.